Определение на Общия съд (седми състав) от 18 юни 2012 г. —
Transports Schiocchet — Excursions/Съвет и Комисия
(Дело T-203/11)
„Извъндоговорна отговорност — Транспортни услуги за превоз с автобуси между държавите членки — Регламент (EИО) № 684/92 — Достатъчно съществено нарушение на правна норма, с която се предоставят права на частноправните субекти — Липса — Иск, явно лишен от всякакво правно основание“
1.                     Извъндоговорна отговорност — Условия — Незаконосъобразност — Вреда — Причинно-следствена връзка — Липса на едно от условията — Отхвърляне на иска за обезщетение в неговата цялост (член 340, втора алинея ДФЕС) (вж. точка 27)
2.                     Извъндоговорна отговорност — Условия — Нормативен акт, предполагащ извършен избор в областта на икономическата политика — Достатъчно съществено нарушение на правна норма от по-висш ранг, с която се предоставят права на частноправните субекти — Условие законодателят на Съюза да е нарушил явно и грубо пределите на предоставеното му широко право на преценка (член 340, втора алинея ДФЕС) (вж. точка 28)
3.                     Извъндоговорна отговорност — Условия — Бездействия на институциите на Съюза — Необходимост да е налице неизпълнение на законово задължение за действие (член 340, втора алинея ДФЕС) (вж. точки 37—40)
4.                     Извъндоговорна отговорност — Условия — Нормативен акт, предполагащ извършен избор в областта на икономическата политика — Достатъчно съществено нарушение на правна норма от по-висш ранг, с която се предоставят права на частноправните субекти — Условие законодателят на Съюза да е нарушил явно и грубо пределите на предоставеното му широко право на преценка — Късно представяне от Комисията на законодателно предложение в определена област — Липса на отговорност (член 340, втора алинея ДФЕС) (вж. точки 41 и 42)
Предмет
Искане за обезщетяване на вредите, които ищецът твърди, че е претърпял поради прилагането на режима, предвиден в Регламент (ЕИО) № 684/92 на Съвета от 16 март 1992 година относно общите правила за международен превоз на пътници с автобус (OВ L 74, стр. 1; Специално издание на български език 2007 г., глава 6, том 2, стр. 34)
Диспозитив
1)
Отхвърля иска като явно лишен от всякакво правно основание.
2)
Осъжда Transports Schiocchet — Excursions, да заплати съдебните разноски.